ร้านน่ารักๆอีกร้านในหัวหินค่ะ
ไปมาเมื่อวานตรงกับวันอังคาร 
ร้านเลยคนไม่เยอะ นั่งกันสบายๆ
ไม่พูดถึงคงไม่ได้ ว่าเจ้าของร้านน่ารักมาก
เป็นกันเอง ดูแลดีด้วยค่ะ ประทับใจสุดๆ
เจอแบบนี้ไป คราวหน้าไปหัวหินต้องแวะไปอุดหนุนแน่นอนค่ะ

อาหารเด่นของร้านตั้งเด่นเป็นสง่าอยู่หน้าร้านเลยค่ะ เพราะมันคือ สลัดผัก hydroponic 
ร้านนี้มีคอนเซ็ปท์ชัดเจน ไอเดียเก๋ กับการบริการเป็นกันเองแบบน่ารักๆของเจ้าของร้าน

วันนี้เราจัดเต็มค่ะ หิวมาก ตาลาย เลยสั่งกันแบบลืมตัวทีเดียว มาดูรายการอาหารกันค่ะ
- เฟรนซ์ฟราย อาหารเบสิค แก้หิวไปพลางๆค่ะ
- เกี๊ยวห่อชีส จานนี้ทางร้านใช้ fresh cream cheese ค่ะ เลยได้ความรู้สึกแบบกรอบ นุ่ม ละลายในปากค่ะ กลิ่นชีสสดชัดเจน แปลกไปอีกแบบค่ะ
- ผักโขมอบชีส จานนี้ก็อร่อยใช้ได้ค่ะ ง่ายๆ แต่ก็ลงตัวดี
- สปาเก็ตตี้คาโบนาราแซลมอน รสชาติดีใช้ได้เหมือนกันค่ะ เส้นนุ่ม ซอสหอมนวลแบบครีมๆ มีเห็ดใส่มาด้วย ทานกับแซลมอนเข้ากันได้ดีค่ะ
- สเต็คไก่ย่าง ทางร้านหมักไก่โดยใช้เครื่องเทศแบบผสมผสานค่ะ รสชาติเข้มๆแบบไทยๆ แต่มีกลิ่นหอมคล้ายๆสมุนไพรฝรั่งอย่าง ออริกาโนแทรกเข้ามาด้วย ลงตัวดีจริงๆเลยค่ะ (เจ้าของใจดีเห็นพวกเราบ่นหิว เลยจัดชิ้นใหญ่พิเศษมาให้ค่ะ)
- สเต็คปลาทอด ปลาชิ้นโตทอดมาเหลืองกรอบ ทานกับทาร์ทาร์ซอสเข้มข้น หอมมัน
- สลัดผักจานเด็ดของร้าน ที่ลูกค้าสามารถเลือกเครื่องเคียง ท็อปปิ้ง และน้ำสลัดได้เองตามใจชอบ แต่ส่วนมากจะเป็นน้ำสลัดเพื่อสุขภาพ อร่อยเข้มข้น 
คนรักผักแนะนำให้ไปลองค่ะ จานเดียวก็จะอิ่มแล้ว 
- ของหวานอย่างวาฟเฟิลทำสด ทานกับครีม ซอสช็อคโกแลต และสตรอเบอรี่ แต่น่าเสียดายวันนี้ไม่มีสตรอเบอรี่สดค่ะ เลยต้องใช้แบบกระป๋องแทน แต่ก็อร่อยดีนะคะ ที่ร้านนี้สั่งได้นะคะว่าจะเอาแบบ 1 ที่เต็ม หรือครึ่งนึงก็ได้ค่ะ เราสั่งแบบครึ่งที่ค่ะ เพราะอิ่มมาก แต่ยังอยากจะทานของหวาน ;)
- ชามาเลย์ เพื่อนทานแล้วบอกว่าอร่อยค่ะ หอมเข้มข้น
- น้ำผึ้งมะนาว อันนี้เฉยๆค่ะ รสไม่เป็นอย่างที่คิดไว้ ให้ความรู้สึกเหมือนน้ำมะนาวใส่เกลือมากกว่าน้ำผึ้งค่ะ

ครบแล้วค่ะ อาหารที่สั่งไป
ที่เห็นนี้บางรายการมีสั่งสองจานนะคะ 
ราคาเฉลี่ยตกคนละ 380 บาทค่ะ
คุ้มค่ะ เพราะว่าเยอะมาก อิ่มมากด้วย 
ถ้าผ่านไปแถวหัวหิน 51 ก็แวะไปชิมนะคะ